En el marc del projecte 'Catalunya des dels arxius: esdeveniments, festes populars i altres celebracions'
Gravat imprès sobre paper amb tinta negra adherit sobre una cartolina.
Us presentem el segon capítol, en el marc del projecte 'Catalunya des dels arxius: esdeveniments, festes populars i altres celebracions', dedicat avui, com no podia ser d'altra manera a la festivitat de Sant Jordi, el Dia del Llibre i la Fira de les Roses.
Us convidem a celebrar amb nosaltres aquesta diada amb una selecció d'articles, exposicions virtuals, cursos, premis i concursos i d'altres activitats que poden ser del vostre interès.
Descobrim els llibres recomanats per Elena Francis?
Amb motiu de Sant Jordi s'ha fet un recull de cartes de recomanacions de llibres del fons del Consultorio para la Mujer Elena Francis que es conserva a l'Arxiu Comarcal del Baix Llobregat.
Apropar-nos a aquestes recomanacions és una manera de conèixer el model de dona de l'època franquista.
També es pot accedir a un vídeo amb imatges de l'època de diversos fons de l'Arxiu.
Els Jocs Florals a la Cerdanya, s.
L'Arxiu Comarcal de la Cerdanya recupera la història dels Jocs Florals celebrats a la comarca, des dels primers concursos poètics de finals del segle XIX, fins als actuals Jocs Florals de Cerdanya que cada Sant Jordi es celebren al poble d'Alp.
L'Arxiu Comarcal de l'Alt Urgell celebra un Sant Jordi obert
Un total de 2 exposicions, un recorregut per la diada de Sant Jordi a través de la premsa històrica comarcal, un taller didàctic i una recomanació bibliogràfica conformen l'oferta digital que l'Arxiu Comarcal obre en aquest Sant Jordi en confinament.
Sant Jordi 2020: Llibres, roses i amors confinats de l'Arxiu Històric de Lleida
A través d'imatges del fons del diari La Mañana de l'any 1991, i documents de la Secció d'Ordre Públic del fons del Govern Civil (1976 i 1977), es fa un repàs a l'origen d'aquesta festivitat i al seu caire cultural i reivindicatiu en molts moments de la nostra història, com el 1976 en què es reivindica l'estatut d'autonomia i l'amnistia.
Descobrim les lectures preferides de la família Aunòs de Çò de Joanchiquet de Vilamòs al segle XVIII de l'Arxiu General d'Aran
Quan la burocràcia esdevé un instrument de repressió de l'Arxiu Històric de Girona
La burocràcia sovint és un instrument que, a vegades de forma subtil i altres de forma descarada i sense complexes, els estats utilitzen per perseguir les dissidències i laminar els drets fonamentals de les persones.
En el cas que mostrem, hom pot comprovar-ho quan, l'any 1964, es va endarrerir volgudament el permís per a la publicació d'un fulletó escrit en llengua catalana per a promocionar la diada de Sant Jordi.
Descobrim un altre Sant Jordi de l'Arxiu Comarcal d'Osona
El patrimoni documental que es preserva en els arxius és la nostra història, la nostra cultura i la nostra identitat.
Vivim Sant Jordi des dels arxius...
La festivitat de Sant Jordi al Baix Empordà de l'Arxiu Comarcal del Baix Empordà
Tria de documents de diferents fons de l'Arxiu.
El primer concurs literari de Sant Jordi al Vendrell (1973) de l'Arxiu Comarcal del Baix Penedès
Una idea del Centre d'Iniciatives i Turisme del Vendrell.
Celebrem Sant Jordi, en català! de l'Arxiu Comarcal de l'Alt Empordà
Notícia sobre el fons comarcal d'Òmnium Cultural dipositat a l'ACAE (1973-2002) i consultable a 'Arxius en Línia', el qual conté cartells d'interessant consulta ara que estem confinats, on ens recomanen que llegim en català.
El col·lectiu per la defensa de la llengua aranesa "Lengua Viua" organitza lectures a on participen els escolars i el públic en general.
Joan Rius i Vila el nostre gran llibreter de la cultura vilanovina de l'Arxiu Comarcal del Garraf
50 aniversari de la proclamació de Berga com a Ciutat Pubilla de la Sardana de l'Arxiu Comarcal del Berguedà
Recull fotogràfic de la celebració
Viure la diada de Sant Jordi gràcies a la nostra premsa histórica de l'Arxiu Comarcal del Pla de l'Estany
Sant Jordi virtual a l'Arxiu Comarcal del Vallès Oriental
Feu cerques a través de les nostres aplicacions sobre la festa de Sant Jordi
Selecció de trenta fotografies de la celebració de la diada de Sant Jordi a Olot entre els anys 1920 i 2015, procedents dels fons i col·leccions de l'Arxiu Comarcal de la Garrotxa.
Viu Sant Jordi des de l'Arxiu Comarcal de l'Alt Penedès
Consulteu l'exposició en línia 'Sant Jordi des de l'Arxiu', que us permetrà conèixer com hem viscut aquesta festivitat a Vilafranca del Penedès.
La Setmana Medieval de la Llegenda de Sant Jordi de Montblanc de l'Arxiu Comarcal de la Conca de Barberà
Vídeo-recull de fotografies que mostren l'evolució de la Setmana Medieval de la Llegenda de Sant Jordi de Montblanc, en els seus 33 anys d'història.
Curs de paleografia online de l'Arxiu Comarcal del Solsonès
Pinta la teva rosa per Sant Jordi
Us proposem decorar una flor d'una Caplletra d'un llibre del segle XVI.
Presentació de l'Arxiu Comarcal del Baix Ebre del llibre Ramon Borrell, la crònica d'un temps
Vídeo sobre el llibre de fotografies del fotògraf Ramon Borrell, un dels majors exponents de la fotografia a Tortosa.
Lectura del llibre sobre Ramon Borrell
Vídeo de la lectura de dos fragments del llibre Ramon Borrell, la crònica d'un temps.
VIII Concurs de relats breus de l'Arxiu Comarcal i del Consell Comarcal del Solsonès per a Sant Jordi
Homenatge a la literatura i a la cultura catalana per Sant Jordi de l'Arxiu Comarcal del Ripollès
Us recordem que també ens podeu seguir en les diferents xarxes socials on trobareu interessants publicacions sobre la diada de Sant Jordi sota el hashtag,.
També ho podeu fer a través del canal de Youtube de la Xarxa d'Arxius Comarcals